b'\n_START_ARTICLE_\nJugoslovansko republi\xc4\x8dansko zdru\xc5\xbeenje\n_START_PARAGRAPH_\nJugoslovansko republi\xc4\x8dansko zdru\xc5\xbeenje je narodno-politi\xc4\x8dna organizacija Slovencev in Hrvatov med obema vojnama v ZDA._NEWLINE_Zdru\xc5\xbeenje so ustanovili slovenski socialisti in liberalci junija 1917 v Chicagu na pobudo \xc4\x8dika\xc5\xa1ke izjave kot Slovensko republi\xc4\x8dansko zdru\xc5\xbeenje (SRZ). Organizirali so ga po ve\xc4\x8dini slovenskih naselbin v ZDA; imelo je okoli 40.000 \xc4\x8dlanov. Med ameri\xc5\xa1kimi Slovenci se je zavzemalo za ustanovitev jugoslovanske republike. Leta 1918 so se na pobudo SRZ organizirali tudi Hrvatje in ustanovili Hrvatsko republi\xc4\x8dansko zdru\xc5\xbeenje; to se je nato s slovensko organizacijo zdru\xc5\xbeilo v Jugoslovansko republi\xc4\x8dansko zdru\xc5\xbeenje, ki je delovalo tudi po 1. svetovni vojni z namenom, da bi \xc5\xa1irilo republikanske ideje med Slovenci v domovini in pomagalo pri odkupu Blaznikove tiskarne v Ljubljani. Po letu 1924 je gibanje zamrlo, njegova sredstva pa so 1943 preneali v sklad Slovensko-ameri\xc5\xa1kega narodnega sveta.'